Sdnni tashkil etish asoslari: openflow, kontroller, nfv va xavfsizlik - bet 10

|
Sdnni tashkil etish asoslari: openflow, kontroller, nfv va xavfsizlik
|
bet | 10/10 | Sana | 02.06.2024 | Hajmi | 0,69 Mb. | | #259330 |
Bog'liq a8RS2ifQROTxghJOCEm7KyHWaS53ZSSfS7aiX29PNFV ning afzalliklari. Yuqorida, aloqa tarmoqlarini rivojlantirishning an’anaviy usullari cheklovlari qisqacha tavsiflangan edi. Endi, NFV tarmoq funksiyasini virtualizatsiya qilish ushbu cheklovlarning aksariyat qismini qanday hal qilishini, shuningdek, qo‘shimcha imtiyozlarni qo‘shishini ko‘rib chiqaylik. An’anaviy tashuvchilar tarmog‘ida mumkin bo‘lmagan va shuning uchun bunday imkoniyatlar hatto hisobga olinmagan imkoniyatlarning aksariyati NFVda mavjud hisoblanadi.
Qurilmani tanlash erkinligi. NFV an’anaviy, tijoratda mavjud bo‘lgan COTS kompyuter apparatidan foydalanganligi sababli, operatorlar bir nechta sotuvchilardan eng tejamkor va qo‘llab-quvvatlanadigan apparatni tanlashlari va shu tariqa o‘z tarmoqlarini xarajat va funksionallik nuqtai nazaridan eng yaxshisi sifatida qurishlari mumkin.
NFV sotuvchilari tomonidan taqdim etiladigan an’anaviy tarmoq apparatlari faqat uchta turga to‘g‘ri keladi: server, saqlash tizimi, tarmoq qurilmalari. Biroq, bunday standart apparatlarni yetkazib beruvchilar soni ixtisoslashgan telekommunikatsiya apparatlariga qaraganda ancha ko‘p. Barcha funksiyalar ushbu cheklangan apparatda ishlaydigan dasturiy ta’minot funksiyalari bilan ta’minlanadi.
Telekommunikatsiya operatori tarmog‘idagi an’anaviy apparatni o‘zgartirish jarayoni odatda juda uzoq va qimmatga tushadi. NFV bilan operatorlar yuqori malakali texnik xodimlar bilan tarmoqqa yangi qurilmalarni joylashtirishdan ko‘ra, boshqaruv panelidan bir necha marta bosish orqali yangi funksiyalarni amalga oshirishlari mumkin.
Tezlik va samaradorlik. Fizik qurilmalardan farqli o‘laroq, VNF tarmoq funksiyalari texnik xodimlarni talab qilmasdan, asosan avtomatlashtirilgan holda yaratilishi va o‘chirilishi mumkin.
Bu muammo NFVda hal qilinadi, bu esa mavjud resurs pulidan VM larga yangi VNFlarni joylashtirish orqali kerakli resurslarni juda tez olish imkonini beradi.
Standart axborot texnologiyalari vositalaridan foydalanish. NFV standart ma’lumotlar markazlari bilan bir xil infratuzilmadan foydalanganligi sababli, u ularda ishlab chiqilgan barcha joylashtirish va boshqarish usullaridan foydalanishi mumkin. Bu telekommunikatsiya tarmoqlari uchun mavjud axborot texnologiyalari usullari va vositalaridan foydalanish imkonini beradi.
Tez joylashtirish va sotuvchiga qaramlikdan xalos bo‘lish. NFV standart yechimlarni «mono-sotuvchi» yechimlar bilan bog‘liq bo‘lgan qo‘shimcha xarajatlarsiz tezda joylashtirish vositalarini taqdim etganligi sababli, operatorlarni yo‘q qilishlari mumkin. «Sotuvchiga qaramlik», ya’ni tarmoqdagi oz sonli sotuvchilarning ixtisoslashtirilgan yechimlariga haddan tashqari bog‘liqlikni yo‘qotadi.
Kapital va operatsion xarajatlarni kamaytirish. COTS apparatlari an’anaviy telekom sotuvchilarning ixtisoslashtirilgan yechimlari bilan solishtirganda arzon bo‘lgani va NFV apparatlardan optimal foydalanishga erishish imkonini berganligi sababli, operatorlarning tarmoqlarni qurish va rivojlantirish uchun kapital xarajatlarini sezilarli darajada kamaytirish mumkin.
NFV xizmatlari. Evropa telekommunikatsiya standartlari instituti (ETSI) NFV infratuzilmasi xizmat sifatida (NFVIaaS), xizmat sifatida virtual tarmoq funksiyasi (VNFaaS) va xizmat sifatida virtual tarmoq platformasi (VNPaaS) kabi bir nechta «xizmat sifatida» foydalanish holatlarini aniqlagan.
Xizmat sifatida tarmoq funksiyasini virtualizatsiya qilish infratuzilmasi (NFVIaaS), xizmat sifatida virtual tarmoq funksiyasi (VNFaaS) va xizmat sifatida virtual tarmoq platformasi (VNPaaS) NFVdan foydalanish holatlari boʻlib, ular telekommunikatsiya operatorlari oʻzlarining telekom bulutli infratuzilmasini virtualizatsiya yordamida qanday qurish bo‘yicha tavsiflarni beradi.
NFVIaaS (Network Function Virtualization Infrastructure as a Service) bulutli xizmat boʻlib, NFV infratuzilmasini xizmat sifatida joylashtirish va boshqarish uchun infratuzilmani taqdim etadi. Kompaniyalar protsessorlar, xotira va tarmoq kabi virtual resurslarni tarmoq infratuzilmasining tarmoqlararo ekranlash, marshrutlash, kommutatsiya va hokazolarni bajarish uchun ijaraga olishlari mumkin.
NFVIaaS bilan NFV funksiyasini qo‘llash kompaniyalarga fizik qurilmalarni qurish va saqlash xarajatlaridan qochish imkonini beradi va infratuzilmaning moslashuvchanligi va kengaytirilishini ta’minlaydi. Kompaniyalar o‘zgaruvchan biznes talablariga javob berish uchun resurslar va xususiyatlarni oson qo‘shishi yoki o‘chirishi mumkin.
NFVIaaS shuningdek, tarmoq infratuzilmasi va funktsiyalari uchun yuqori darajadagi boshqaruv, monitoring va xavfsizlikni taklif etadi, bu esa kompaniyalarga o‘z tarmoqlari va ma’lumotlarini yanada samaraliroq himoya qilish imkonini beradi. NFVIaaS bulut xizmatlaridan foydalanish NFV infratuzilmasi va boshqaruv xarajatlarini sezilarli darajada kamaytirishi mumkin, bu esa kompaniyalarga o‘z biznes jarayonlariga e’tibor qaratish imkonini beradi.
VNFaaS - virtual tarmoq funksiyalarini xizmat sifatida ta’minlovchi bulut xizmati hisoblanadi. Kompaniyalar fizik qurilmalarni sotib olish va uni o‘z internet tarmoqlariga o‘rnatish o‘rniga bulutli provayderdan tarmoqlararo ekran, marshrutizator, kommutator va boshqalar kabi virtual tarmoq xususiyatlarini ijaraga olishlari mumkin.
VNPaaS - virtual tarmoq platformalarini qurish, boshqarish va masshtablash uchun bulutli infratuzilmani taqdim etadi. Kompaniyalar bulutli provayder tomonidan taqdim etilgan dasturiy komponentlar yordamida o‘zlarining virtual tarmoqlarini yaratishi va boshqarishi mumkin.
VNPaaS fizik infratuzilmani qurish va saqlashga vaqt hamda resurslarni sarflashni istamaydigan kompaniyalar uchun xizmat qatlamini taqdim etadi. Bu kompaniyalarga biznes talablari asosida moslashuvchan tarmoq yechimlarini tezda o‘rnatish va kengaytirish imkonini beradi.
Ko‘pgina afzalliklarga qaramay, SDN texnologiyasi o‘zining kamchiliklariga ham ega, jumladan amalga oshirishning murakkabligi va yuqori malakali mutaxassislarga bo‘lgan ehtiyoj. Lekin, SDN tarmoq industriyasining kelajagi va kelgusi yillarda rivojlanishda davom etadi va tarmoq infratuzilmasini boshqarish va optimallashtirish uchun yangi imkoniyatlar yaratadi.
Nazorat savollari:
Dasturiy konfiguratsiyalanadigan tarmoq tushunchasi?
Faol tarmoqlarga ta’rif bering?
OpenFlow protokolining qo‘llanishi?
SDN arxitekturasiga ta’rif bering?
SDN kontrollerining vazifasi?
NVFga ta’rif bering?
NVFda qanday xizmat turlari mavjud?
|
| |